এদিন লাদাখ ময়দানে উপত্যকার জনপ্রিয়তম ব্যক্তিত্ব বৌদ্ধ ধর্মগুরু উনিশতম কুশক বকুল রিনপোচে-এর শতবর্ষ উদযাপনের সমাপ্তি অনুষ্ঠান ছিল। সেখানে ভাষণ দেন মোদী। তিনি বলেন, 'এই টানেল উপত্যকাকে বাকি দেশের সঙ্গে জুড়ে দেবে। শুধু তাই নয় এর ফলে উপত্যকার যুবদের কর্মসংস্থানের সুযোগও বাড়বে। যা এই বৌদ্ধ ধর্মগুরুরও স্বপ্ন ছিল।' একেবারে নিজস্ব স্টাইলে স্থানীয় ভাষায় এদিন বলা শুরু করেছিলেন মোদী। প্রধানমন্ত্রীকে দেখতে ময়দানে যথেষ্ট ভিড় ছিল। তারা এতে উদ্বেলিত হয়ে যায়। এরপর স্থানীয় আবেগকে আরও উস্কে মোদী বলেন উনিশতম কুশক বকুল রিনপোচে-এর কথা। বলেন, 'তাঁর অবদানের কথা কে ভুলতে পারে? অন্যের সেবায় তিনি তাঁর জীবন উৎসর্গ করেন।'